Държавен вестник, бр. 85, 2005 г., стр. 78

С Т Р .  78
Д Ъ Р Ж А В Е Н   В Е С Т Н И К
Б Р О Й  85
ОБЩИНА СЛИВЕН
РЕШЕНИЕ № 629
от 28 юли 2005 г.
На основание чл. 69, ал. 1, т. 7 ЗОС, чл. 21, ал.1,
т. 8 ЗМСМА и чл. 9 и 10 от Наредбата за предоставя-
не на общински концесии от 2005 г. Общинският
съвет—гр. Сливен, реши:
1. Предоставя три концесии с предмет: особено
право на ползване върху спирките от линиите на
градския транспорт за обществен превоз на пътни-
ци в Сливен за осъществяване на търговска дейност,
предназначена за обществено обслужване на пътни-
ците и другите граждани, намиращи се по:
1.1. бул. Стефан Стамболов;
1.2. бул. Бургаско шосе (от спирката до градския
колодрум до кръстовището с пътя за местността
Рамануша);
1.3. бул. Панайот Хитов и бул. Ичеренско шосе
(до кръстовището с пътя за долната станция на въ-
жената линия) в Сливен.
2. Срокът на концесиите е 15 години с възмож-
ност за продължаването му с още 10 години въз ос-
нова на решение на общинския съвет.
3. Концесионерите да се определят чрез отделни
търгове с явно наддаване. Минималният размер на
месечното концесионно възнаграждение, от който
започва наддаването на отделните търгове, е 500 лв.
за концесията по т. 1.1, 340 лв. за концесията по т. 1.2
и 460 лв. за концесията по т. 1.3.
4. Депозитът за участие в търга за концесията
по т. 1.1 е 3000 лв., за концесията по т. 1.2 е 2000 лв.
и за концесията по т. 1.3 е 2300 лв. Депозитът се
внася по банковата сметка на община Сливен
№ 5010001636, б.код 32075017, търговска банка “ДЗИ
Банк”—АД, Сливен.
5. Основните права на концесионера са:
5.1. изключително право да ползва площта на
спирките по автобусните и тролейбусните линии на
градския транспорт за обществен превоз на пътни-
ци—обект на концесията, за осъществяване на тър-
говска дейност, предназначена за обществено обс-
лужване на пътниците и другите граждани;
5.2. да разположи на свободното място на всяка
спирка, непосредствено до навеса за пътници, до два
павилиона за осъществяване на търговска дейност
по проект, одобрен от концедента, вкл. и по един
кафе-автомат;
5.3. да поставя реклами върху навесите за пътни-
ци и върху павилионите;
5.4. да монтира билбордове, като съгласува мес-
тата им с концедента и да поставя реклами на тях:
а) до четири билборда от всяка от двете страни
на бул. Стефан Стамболов;
б) до пет билборда от всяка от двете страни на
бул. Бургарско шосе;
в) до пет билборда от всяка от двете страни на
бул. Панайот Хитов и бул. Ичеренско шосе, общо за
двата булеварда;
5.5. да ползва електроразпределителната мрежа,
намираща се в района на спирките, за осъществява-
не на дейността по поддържането им и на търговс-
ката си дейност;
5.6. да иска от концедента отстраняване на всяка
пречка за осъществяване на правата си и за изпъл-
нение на задълженията си по концесията, произхож-
даща от което и да е лице;
5.7. да иска изменение на договора за концесия
при условията и по реда на чл. 307 ТЗ.
6. Основните задължения на концесионера са:
6.1. да демонтира съществуващите навеси за път-
ници и павилиони на спирките и да монтира по един
нов навес за пътници на всяка от тях (с изключение
на спирката на бул. Панайот Хитов, западно от кръс-
товището с ул. Братя Шкорпил) по проект, одобрен
от концедента;
6.2. да монтира на всяка спирка табела с обоз-
начение на маршрутите и разписанието на автобу-
сите и тролейбусите по линиите за обществен пре-
воз на пътници, които спират на нея, както и да ги
поддържа и да осъвременява информацията при
промяна на схемата на градския транспорт или на
разписанието;
6.3. да монтира за своя сметка на всяка спирка
предоставените му от община Сливен пътни знаци
Д23 и Д24 и да следи за опазването им;
6.4. да поддържа чистотата в района на спирките
и да постави на всяка спирка кошче за отпадъци;
6.5. да плаща концесионното възнаграждение в
размера и сроковете, определени с концесионния
договор, независимо от приходите от търговската
си дейност;
6.6. при осъществяване на дейността да спазва
изискванията на нормативните актове за опазване-
то на околната среда, националната сигурност, здра-
вето на гражданите и обществения ред;
6.7. след прекратяване на договора за концесия
да предаде на община Сливен монтираните от него
навеси за пътниците и павилиони за осъществяване
на търговска дейност в района на спирките в състо-
яние, позволяващо по-нататъшното им използване
според предназначението им.
7. Основните права на община Сливен като кон-
цедент са:
7.1. да получава концесионното възнаграждение
в определените с договора за концесия размери и
срокове;
7.2. да придобие в собственост навесите за път-
ници и павилионите за търговия, които концесионе-
рът ще монтира в района на спирките, и да ги получи
от концесионера веднага след прекратяване на дого-
вора за концесия;
7.3. да иска и да получава от концесионера счето-
водна и друга информация, свързана с изпълнението
на задълженията му;
7.4. да контролира изпълнението на задължени-
ята на концесионера;
7.5. да иска изменение на договора за концесия
при условията и по реда на чл. 307 ТЗ.
8. Основните задължения на община Сливен като
концедент са:
8.1. да осигурява спокойното и безпрепятствено
ползване на спирките—обект на концесията;
8.2. да предостави на концесионера за монтиране
на всяка спирка пътни знаци Д23 и Д24;
8.3. да не предоставя на други лица правото да
осъществяват търговска дейност на територията на
спирките—обект на концесията.
9. Гаранциите за изпълнение на задълженията на
концесионера по договора за концесия са авансово
плащане на месечното концесионно възнагражде-
ние и задържане на депозита за участие в търга за
определяне на концесионер като гаранция.